Diari Oficial de la Generalitat Valenciana


Sumari del DOGV 3449, del 08-03-1999 (1999/1823)

ORDRE de 17 de febrer de 1999, de la Conselleria d'Ocupació, Indústria i Comerç, per la qual es publica la línia pressupostària i es determinen els crèdits màxims que han de finançar els programes de formació professional ocupacional per a l'exercici 1999.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3449

Data del DOGV
:   08-03-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/1823


Data del document
:   17-02-1999

Organisme emissor
:   Conselleria d'Ocupació, Indústria i Comerç

Tipus de document
:   Ordre

Anàlisi jurídica

 Descriptors 

:   * suport econòmic
    * formació professional
    * creació d'ocupació
    * ajuda a l'ocupació
    * lluita contra l'atur

ORDRE de 17 de febrer de 1999, de la Conselleria d'Ocupació, Indústria i Comerç, per la qual es publica la línia pressupostària i es determinen els crèdits màxims que han de finançar els programes de formació professional ocupacional per a l'exercici 1999. [1999/M1823]
  
Amb data 20 de novembre de 1998 va ser publicada en el Diari Oficial de la Generalitat Valenciana l'Ordre de 12 de novembre de 1998, de la Conselleria d'Ocupació, Indústria i Comerç, per la qual es determinaven els programes de formació professional ocupacional, els tallers de formació i inserció laboral i es regulava el procediment general per a la concessió d'ajudes durant l'exercici 1999.
  
Després de la publicació de la Llei de Pressupostos de la Generalitat Valenciana per a l'exercici 1999 (DOGV de 31 de desembre de 1998) i segons allò que s'ha establit en l'article 47 de la Llei d'Hisenda Pública de la Generalitat Valenciana, es publiquen els crèdits que han de finançar els mencionats programes de formació professional ocupacional, la quantia màxima de les ajudes que puguen concedir-se per a cada via de programació i programa, com també la línia pressupostària a càrrec de la qual s'hi realitzaran.
  
En virtut d'això i de conformitat amb el que s'ha disposat en la disposició addicional primera de l'Ordre de 12 de novembre de 1998 de la Conselleria d'Ocupació, Indústria i Comerç,
  
ORDENE
  
Article únic
  
L'assignació pressupostària per als programes definits en l'Ordre de 12 de novembre de 1998, de la Conselleria d'Ocupació, Indústria i Comerç, d'acord amb les vies de programació que preveu l'article 13 de la indicada ordre serà:
  
Primer
  
A través de centres col·laboradors homologats, s'assigna una quantia màxima de 0.770.783.314 de pessetes, que serà finançada per la Conselleria d'Ocupació, Indústria i Comerç i distribuïda per programes de la següent forma:
  
1) Programa d'Inserció al Treball: 9.501.911.272 de pessetes, la distribució provincial dels quals serà la següent:
  
Alacant: 205.733.880 PTA.
  
Castelló: 627.206.833 PTA.
  
València: 4.088.245.508 PTA.
  
2) Programa de Formació a Distància: 109.767.219 de pessetes, la distribució provincial dels quals serà la següent:
  
Alacant: 74.717.454 PTA.
  
Castelló: 40.403.936 PTA.
  
València: 376.302.309 PTA.
  
Segon
  
A través d'entitats amb les quals s'establisquen convenis de col·laboració, s'assigna una quantia màxima de 330.857.285 de pessetes, que serà finançada per la Conselleria d'Ocupació, Indústria i Comerç.
  
Tercer
  
A través d'empreses que assumisquen un compromís de contractació de com a mínim un 33% dels alumnes que finalitzen l'acció formativa, s'assigna una quantia màxima de 696.531.751 de pessetes, que serà finançada per la Conselleria d'Ocupació, Indústria i Comerç i distribuïda per programes de la següent forma:
  
1) Programa d'Inserció al Treball: 325.873.860 de pessetes, la distribució provincial dels quals serà la següent:
  
Alacant: 492.660.160 PTA.
  
Castelló: 94.573.674 PTA.
  
València: 080.253.945 PTA.
  
2) Programa de Formació Pràctica en Empreses: 80.828.660 de pessetes.
  
Quart
  
Es destinarà una quantia màxima de 836.689.761 de pessetes per a atendre les sol·licituds d'ajudes a l'alumnat.
  
Cinqué
  
La totalitat de les ajudes previstes en els apartats precedents es finançaran a càrrec de la línia 401 del programa 322.20 de la Llei de Pressupostos de la Generalitat Valenciana de 1999.
  
Sisé
  
Per a la distribució percentual per províncies de les quanties màximes assignades en la present ordre a la via de programació definida en l'apartat 2 del present article, s'atendrà a allò que s'ha establit en cada conveni.
  
Seté
  
El règim de pagaments i justificació de les ajudes es realitzarà en els termes establits en l'Ordre de 12 de novembre de 1998 (DOGV de 20.11.98) i en les corresponents resolucions aprovatòries de concessió d'ajudes.
  
València, 17 de febrer de 1999
  
El conseller d'Ocupació, Indústria i Comerç,
  
DIEGO SUCH PÉREZ